Arribem al 95% de l'enllumenat públic renovat amb tecnologia LED
30 de març de 2023

Dins del programa de renovació de l'enllumenat públic, hem licitat la substitució de les lluminàries de Samarra, Sant Josep i de la zona de l'IES Gonzalo Anaya. En total es renovaran 467 lluminàries per altres amb tecnologia LED: 284 en Samarra, 151 a Sant Josep i 32 en la zona de l'Institut Gonzalo Anaya.

Amb esta actuació arribem al 95% de les lluminàries del municipi renovades amb tecnologia LED, la qual cosa suposa un estalvi energètic total de 2.500.000 kWh/any, una reducció d'emissions de gasos d'efecte d'hivernacle de 430 tnCO2 a l'any i un estalvi econòmic mínim estimat de 400.000 € anuals.

Les pròximes actuacions seran al parc Pablo Iglesias, el parc de Sant Joseo i en la plaça Gerardo Garcés, en esta última es substituiran els actuals projectors per nous de tecnologia LED, molt més eficients i amb la possibilitat d'instal·lar il·luminació de color mitjançant tecnologia RGB.